**Afdelingsbestyrelsens beretning**

**for marts 2017 til februar 2018.**

Til fremlæggelse på Stormødet torsdag den 8. marts 2018 kl 19 i forsamlingshuset. Afdelingsbestyrelsens beretning er til beboerne i Tinggården og fremlægges til godkendelse på stormødet.

Afdelingsbestyrelsens sammensætning.

Afdelingsbestyrelsen består af: Merete Jensen, Per Andersen, Kaj Hansen, Simon Botfeldt (næstformand), Jørgen Kieler (formand).

Suppleanter: Søren Zeeberg, Marianne Lund Zeeberg, Charlotte Røhmer.

Organisationsbestyrelsens sammensætning.

Mette Laustsen (formand), Astrid Hansen, Simon Botfeldt, Vibeke Hansen. Suppleant: Merete Jensen.

Regnskab oktober 2016/september 2017

Regnskabet viser et overskud på kr. 633.262, der er overført til samlet resultat, dvs afdelingens opsparing. Årets overskud skyldes bl.a. nedsættelse af ejendomskat, forsikring og udsættelse af asfaltarbejde i Tinggården 2.

Revisor. Deloitte er Tinggårdens revisionsfirma.

Samarbejde med DAB.

Der har også i år været tæt kontakt mellem ejendomskontoret, forvaltningsgruppen og udlejningskontoret i Køge.

Tagprojektet.

Køge Kommune har godkendt låneoptagelse af kr. 18.291.000 til renovering af tagene på Tinggården 2. Dermed er der givet grønt lys til igangsætning af projektet.

Effektiv drift i den almene sektor.

Regeringen har i december 2016 vedtaget en lov om at effektivisere drif-

ten i den almene sektor. Det betyder, at alle boligselskaber skal spare 8,2% fra 2014 til 2020, dvs. næsten 2% hvert år. Det har vi måttet forholde os til som organisationsbestyrelse og afdelingsbestyrelse.

Der vil komme en fyldestgørende orientering om emnet i det efterfølgende punkt på dagsordenen.

Brand i Fælleshus E.

Den 10. december 2017 udbrød der brand i gr. E`s fælleshus og fælleshuset blev totalskadet.

Ejendomskontoret har løbende udsendt beboerorienteringer om sagen og hjulpet beboerne med vaskemulighed og fryseradgang i samarbejde med forsikringsselskabet Codan.

Der er udarbejdet tidsplan for genopførelsen af fælleshuset og målet er aflevering juni 2018.

Ifbm. genopførelsen af byggeriet er der nedsat et byggesagsudvalg fra gr.E, som kan bidrage med ønsker til f.eks. vinduer, skure mv. Endvidere er arkitektfirmaet Vandkunsten tilknyttet, så det æstetiske udtryk bevares.

Der arbejdes i øvrigt også på at installere en form for brandalarmer i alle fælleshuse i Tinggården.

Driftsforhold.

I årets løb har vi taget afsked med Jan Schmidt, som er blevet ejendomsmester i Vallø. Som afløser er ansat Bo Hansen. Desuden har Arne Nielsen og Jimmi Hansen været ansat som løse medarbejdere.

På Tinggårdsvej er etableret bump. Pris ca. Kr 15.000.

Der er skiftet faldunderlag i gr. A og gr. E. Pris ca. Kr 23.000.

Tinggården 1 har fået malet vestfacader. Pris ca. Kr 185.000

Tinggården 2 har fået malet vinduer i den nordlige del. Pris ca. 75.000

Fællesvaskerierne i Tinggården 2 har fået nye maskiner. 4 stk Miele kr 140.000.

I gr. A`s fælleshus er drivhusvinduer skiftet til energiruder. Kr 20.000. Efterfølgende vil de øvrige fælleshuse få skiftet drivhusvinduerne.

Den budgetterede asfaltering af Tinggården 2 er udsat grundet den forestående tagrenovering med mange tunge køretøjer på adgangsvejene.

Arrangementer i løbet af året.

Det skal nævnes, at vi har haft et vellykket julemarked, og ligeledes var der nogle gode beboere, som lavede et fastelavnsarrangement. Som noget nyt positivt skal nævnes, at vi igen (efter mange år fravær) har fået en cafégruppe, som har afholdt flere gode musikarrangementer i Hullet.

Afdelingsbestyrelsens arbejde

Afdelingsbestyrelsen mødes ca. Hver 6 uge og tager stilling til de løbende og nogle gange langsigtede sager. Desuden sidder vi i nogle ad hoc udvalg.

På afdelingsbestyrelsens vegne

Jørgen Kieler